Ο **Τραϊάν Μπασέσκου** (*Traian Băsescu*, 4 Νοεμβρίου 1951) είναι Ρουμάνος πολιτικός, πρόεδρος της χώρας από τις 20 Δεκεμβρίου 2004 μέχρι την καθαίρεσή του, τον Απρίλιο του 2007 και ξανά από το Μάιο του 2007 ως το 2012. Επανεξελέγη το 2009. Το 2012, έπειτα από την ακύρωση του δημοψηφίσματος για την καθαίρεσή του, επανήλθε στο ύπατο αξίωμα.

Καριέρα
-------

Γεννήθηκε στις 4 Νοεμβρίου του 1951 στην κωμόπολη Μπασαράμπι κοντά στην Κωνστάντσα στη Μαύρη Θάλασσα. Εργάστηκε για πολλά χρόνια ως στέλεχος του Εμπορικού Ναυτικού. Είναι παντρεμένος και έχει δύο κόρες.

Ήταν στέλεχος του Κομμουνιστικού Κόμματος Ρουμανίας. Μετά το 1989, εντάχθηκε στο Μέτωπο Εθνικής Σωτηρίας και όταν αυτό διασπάστηκε, ακολούθησε το Δημοκρατικό Κόμμα. Το 1996 εξελέγη βουλευτής και διετέλεσε Υπουργός Μεταφορών. Το 2000 εξελέγη με οριακή πλειοψηφία (50,69% έναντι 49,31% του αντιπάλου του) Δήμαρχος Βουκουρεστίου. Το 2001 εξελέγη Πρόεδρος του Δημοκρατικού Κόμματος Ρουμανίας.

### Πρόεδρος

Στις προεδρικές εκλογές στις 12 Δεκεμβρίου του 2004 εξελέγη Πρόεδρος της Ρουμανίας με ποσοστό 51,23%, νικώντας τον αντίπαλό του Αντριάν Ναστάζε (48,77%), ο οποίος στον πρώτο γύρο προηγούνταν με 7 ποσοστιαίες μονάδες. Στις πρώτες του δηλώσεις ο Μπασέσκου τόνισε ότι έχει ως προτεραιότητα την «καταπολέμηση της διαφθοράς» και την αύξηση των ελευθεριών του Τύπου.

Στις 19 Απριλίου του 2007 το Κοινοβούλιο αποφάσισε την αναστολή της ασκήσεως των καθηκόντων του για έναν μήνα, με τις κατηγορίες της κατάχρησης εξουσίας και της «αντισυνταγματικής συμπεριφοράς». Προσωρινά Πρόεδρος έγινε ο Νικολάε Βακαρόιου. Ωστόσο, παρέμενε την περίοδο εκείνη δημοφιλής, όπως έδειχναν οι δημοσκοπήσεις. Ένα μήνα μετά, σε δημοψήφισμα, το 75% των Ρουμάνων ζήτησε την επιστροφή του στην προεδρία. Έτσι, αποκαταστάθηκε στην προεδρία στις 23 Μαΐου του 2007.

Το Φεβρουάριο του 2009 σε δηλώσεις του τάχθηκε υπέρ μιας ημιπροεδρικής δημοκρατίας, τονίζοντας ότι κάτι τέτοιο θα αποτελέσει τον καλύτερο τρόπο για αποφυγή της "αστάθειας". 

Η κόρη του, Έλενα, που είναι μοντέλο, ήταν υποψήφια στις εκλογές για το Ευρωπαϊκό Κοινοβούλιο του 2009.

Επανεκλογή 2009
---------------

Κατήλθε υποψήφιος για τις προεδρικές εκλογές του 2009 και αναδείχθηκε νικητής με 50,33% των ψήφων, έναντι 49,66 για τον σοσιαλδημοκράτη αντίπαλό του, Μίρτσεα Τζεοάνα στις 6 Δεκεμβρίου 2009.. Η αντιπολίτευση αμφισβήτησε το αποτέλεσμα και προσέφυγε στο συνταγματικό δικαστήριο,κατηγορώντας τον Μπασέσκου για εκλογική νοθεία .
Η νίκη του Μπασέσκου στον δεύτερο γύρο επιβεβαιώθηκε στις 13 Δεκεμβρίου έπειτα από την επαναληπτική καταμέτρηση των ψήφων, που είχαν ακυρωθεί, με εντολή του συνταγματικού δικαστηρίου.

### Δημοψήφισμα 2012 και επαναφορά στην προεδρία

Στις 6 Ιουλίου 2012 ο Μπασέσκου έπαψε να είναι Πρόεδρος για 2η φορά. Στο δημοψήφισμα που επακολούθησε, στις 29 Ιουλίου, οι ψηφοφόροι τάχθηκαν με μεγάλη πλειοψηφία υπέρ της καθαίρεσής του. Ωστόσο, το Συνταγματικό Δικαστήριο ακύρωσε το δημοψήφισμα εξαιτίας της χαμηλής προσέλευσης στην κάλπη. Ο Μπασέσκου επέστρεψε στα καθήκοντά του στις 27 Αυγούστου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τραϊάν Μπασέσκου** |

* Ο επίσημος ιστότοπος του Προέδρου της Ρουμανίας

Παραπομπές
----------

1. ↑  Βιογραφία στους SE Times.
2. ↑  Ελευθεροτυπία[*νεκρός σύνδεσμος*], Μπασέσκου στο νήμα, 14 Δεκεμβρίου 2004.
3. ↑  Ριζοσπάστης, Από δήμαρχος, πρόεδρος ο Μπασέσκου, 14 Δεκεμβρίου 2004.
4. ↑  in.gr[*νεκρός σύνδεσμος*], «Δεν παραιτούμαι» δηλώνει ο Τ.Μπασέσκου μετά την καθαίρεσή του από την ρουμανική Βουλή, 20 Απριλίου 2007.
5. ↑  Δημοφιλής ο Μπασέσκου παρά την καθαίρεσή του, Το Βήμα, 5 Μαΐου 2007
6. ↑  Antenna, Κατά της αποπομπής του Μπασέσκου οι Ρουμάνοι, 19 Μαΐου 2007.
7. ↑  Southeast European Times , Ο Μπασέσκου της Ρουμανίας εποφθαλμιά μια ημιπροεδρική δημοκρατία, 18 Φεβρουαρίου 2009.
8. ↑  Το Βήμα[*νεκρός σύνδεσμος*], Αφήνει την πασαρέλα για την Ευρωβουλή, 12 Μαρτίου 2009.
9. ↑   - Romanian Presidential Election Final Results: Basescu - 50.33%, Geoana - 49.66%
10. ↑  «Romania incumbent president Basescu wins second term - South Eastern Europe - The Sofia Echo». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 14 Δεκεμβρίου 2009.
11. ↑  Social Democrats decided to contest elections / Mircea Geoana: we exclude any collaboration with the Democrat Liberals and maintain the majority with the Liberals and Hungaria...
12. ↑  Καθημερινή[*νεκρός σύνδεσμος*], Υπέρ Μπασέσκου η επανακαταμέτρηση των ψήφων στη Ρουμανία, 13 Δεκεμβρίου 2009.
13. ↑  «Curtea Constitutionala a invalidat referendumul cu scorul 6-3. Traian Basescu revine la Cotroceni».  Text "retrieved on 21-8-2012" ignored (βοήθεια)[*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73621738
* LCCN: no2006135993
* ISNI: 0000 0000 8453 3090
* GND: 141921374
* SUDOC: 15563593X
* NKC: jo20211110201

 |

 |